433.150

Ordinaziun executiva tar la lescha davart il perfecziunament

dals 27-10-1998 (versiun dals 01-12-1998)

sa basond sin l'art. 8 da la lescha davart il perfecziunament1)

relaschada da la regenza ils 27 d'october 1998

1. Disposiziuns generalas

Egualitad da las schlattainas

Art.  1 1 Las   indicaziuns   davart   las   persunas,   las   funcziuns   e   las   professiuns   en   questa ordinaziun executiva sa refereschan ad omaduas schlattainas, uschenavant ch'i na resulta nagut auter or dal senn da l'ordinaziun executiva.

Minimum da participants

Art.  2 1 Curs   da   perfecziunament   cun   main   che   8   participants   na   vegnan   betg subvenziunads.

Art.  3

Custs imputabels 1. en general

1 Imputabels èn ils custs per prender a fit locals ed indrizs, per organisar curs sco er ils custs da viadi e l'indemnisaziun per alloschi ed alimentaziun dals manaders da curs.

2. tariffas per viadi, alimentaziun ed alloschi

Art.  4 1 Las tariffas imputablas per custs da viadi, alimentaziun ed alloschi sa drizzan tenor l'ordinaziun davart la relaziun da lavur da las collavuraturas e dals collavuraturs dal chantun Grischun (ordinaziun dal persunal, OP)2).

1) DG 433.100 2) DG 170.400 * tabellas da las modificaziuns a la fin dal relasch

1

433.150

3. contribuziuns federalas

Art.  5 1 Las contribuziuns da la confederaziun vegnan deducidas da la summa totala da las expensas imputablas.

2. Perfecziunament da giuvenils

Tips

Art.  6 1 I vegnan distinguids dus tips da perfecziunament:

1.

2.

il perfecziunament general il perfecziunament d'economia da chasa

Organisaziun e direcziun

Art.  7 1 Il perfecziunament suonda per regla il 9avel onn da scola obligatoric.

2 La direcziun directa dals curs da perfecziunament sto per regla vegnir surdada ad in magister primar, secundar u spezialisà.

3 Ils roms da furmaziun generala e d'economia da chasa sco er la lavur a maun ston per regla vegnir instruids da magisters patentads. Per l'instrucziun specifica e per l'instrucziun   da   dumondas   da   la   vita   po   l'instituziun   responsabla   er   engaschar spezialists da la pratica che han in dun pedagogic.

4 A la fin dal curs da perfecziunament vegn confermà en in certificat ch'ils giuvenils hajan absolvì quest curs.

Dumber da participants

Art.  8 1 Curs da perfecziunament na duain betg avair dapli che 24 giuvenils en ils roms teoretics e 16 giuvenils en ils roms pratics.

Art.  9

Custs imputabels 1. en general

1 Imputablas èn las expensas adequatas per la salarisaziun da manaders da curs e da magisters cumprovads, per ils meds d'instrucziun generals e per il material che vegn mess a disposiziun per l'utilisaziun durant l'instrucziun.

2 En cas ch'ils curs vegnan frequentads ordaifer il lieu da domicil èn imputabels a dus terzs ils custs da viadi, d'alimentaziun e d'alloschi dals giuvenils.

2. salarisaziun da las persunas d'instrucziun e dals manaders

Art.  10 1 Sco indemnisaziun per lecziun imputabla per salarisar las persunas d'instrucziun cumprovadas   vala   l'indemnisaziun   da   lecziun   d'in   magister   primar,   categoria   da salari 0, tenor l'ordinaziun davart la salarisaziun da las persunas d'instrucziun.

2 En questa tariffa è inclusa l'indemnisaziun per preparaziuns e per correcturas.

2

433.150

3 Sco expensas imputablas per salarisar ils manaders dals curs da perfecziunament vala ina pauschala tut tenor la lavur impundida, maximalmain 300 francs per curs.

3. Perfecziunament da creschids

Art.  11

Custs imputabels 1. en general

1 Imputabels èn ils onuraris adequats dals referents ed ils custs dal material ch'è destinà per vegnir duvrà en il curs.

Art.  12 1 Ils custs da viadi dals participants pon vegnir mess a quint per dus terzs.

2. custs da viadi dals participants

4. Entrada en vigur

Entrada en vigur, aboliziun dal dretg vertent

Art.  13 1 Questa ordinaziun executiva entra en vigur il 1. da december 1998.

2 Per   quest   termin   vegn   abolida   l'ordinaziun   executiva   tar   la   lescha   davart   il perfecziunament dal 1. da fanadur 19763).

3) CUL 1976, 97

3

433.150

Tabella da las modificaziuns - tenor conclus

Conclus 27-10-1998

Entrada en vigur 01-12-1998

Element relasch

Modificaziun emprima versiun

Publicaziun en la CUL 
4

433.150

Tabella da las modificaziuns - tenor element

Element relasch

Conclus 27-10-1998

Entrada en vigur 01-12-1998

Modificaziun emprima versiun

Publicaziun en la CUL 
5